Bosmalov gradski centar - Wikipedia, slobodna enciklopedija

# Bosmalov gradski centar

### Sa Wikipedije, slobodne enciklopedije

Bosmal City Center kompjuterska ilustracija

Bosmal gradski centar (Bosmal City Centar, BCC) je stambeni objekat mješovite namjene (u izgradnji) u sarajevskom naselju Hrasno. Najveći dio objekta je tipa kondominijuma tj. luksuznih privatnih stanova sa saunama, bazenima i kontrolisanim ulazom. Ostali sadržaji objekta uključuju: obdanište, dva restorana, meeting bar, supermarket, frizerske i kozmetičke salone, stomatološku ordinaciju, ambulantu, oftamološku ordinaciju i optičarski atelje, krznarski salon, zlataru, trgovinu umjetnina, te butike sa ekskluzivnom robom.

Objekat se u principu sadrži od dva nebodera izgrađena u savremenom arhitekonskom stilu uz korištenje, navodno, najsavremenije tehnologije i građevinskih materijala dostupnih na svjetskom tržištu. Centar nudi 306 stambenih jedinica - osam penthausa i 298 stanova, organiziranih u četrnaest tipova, veličine od 80 do 220 kvadratnih metara, koje devet brzih liftova povezuje sa garažno-poslovnim dijelom objekta sa 400 parking mjesta. Sa svojih 118 metara visine, Bosmal City Center je trenutno najviši stambeni objekat na Balkanu.

Izgradnja kondominijuma Bosmal City Centra, sarajevskog "grada u gradu" je počela 2001. godine i predstavlja početak novog načina investiranja, savremenog građenja i koncepta življenja u Bosni i Hercegovini.

## [uredi] Ideja

Bosmal City Centar je projekt bosanske kompanije Bosmal, koju su osnovala braća Šabanović 1998. godine. Vrijednost cjelokupne investacije je 50 miliona američkih dolara, što je do sada najveće direktno strano greenfield-ulaganje u Bosni i Hercegovini. Bosmal City Centar bi trebao biti najviši neboder u Sarajevu, odnosno Bosni i Hercegovini, pa i Balkanu.

Koncept za Bosmal City Centar je bio da postane sarajevski "grad u gradu". Osim stanova neboder će imati komercijalni dio otvoren za sve građane Sarajeva, u kojem će se nalaziti restorani, supermarketi, saloni i butici. Na najvišoj tački objekta nalazit će se i panoramski restoran, sa kojega će se pružati izvanredan pogled na historijsko jezgro Sarajeva, novi dio grada i njegovu okolinu.

## [uredi] Izgradnja

Bosmal City Centar tokom izgradnje 2004. godine.

## [uredi] Također pogledajte

- Bosmal
- Neboder
- Sarajevo

## [uredi] Vanjski linkovi

- Službena stranica Bosmal City Centra

Preuzeto sa: "http://bs.wikipedia.org../../../b/o/s/Bosmalov_gradski_centar.html"

Kategorije: Građevine u Sarajevu | Građevine u Bosni i Hercegovini

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- Česky
- Deutsch
- English
- Slovenčina